Thomas Fearnley (1880–1961)

Thomas Fearnley (født 16. januar 1880 i Kristiania, død 10. januar 1961) var en norsk skipsreder og idrettsleder.

Thomas Fearnley var sønn av skipsreder Thomas Fearnley (1841–1927) og bror av godseier N.O. Young Fearnley.  Faren (Thomas sr.) var sjef og eier av rederiet Fearnley & Eger, som Thomas jr. fikk overta i 1921 og styre frem til 1942 da han ble for syk til å sitte med ansvaret.  Før dette var han president i Norges rederiforbund 1918–21.

Innen sport hoppet han i Holmenkollrennet som ung, og var god i tennis, med på å starte Norges Tennisforbund omkring 1909, der han ble første president. Galopp stod ham nært, både som rytter og som eier, så han fikk startet Norges hesteforbund i 1932 og satt som president de første årene inntil den andre verdenskrig begynte i 1940.

Han var medlem av Den internasjonale olympiske komité (IOC) fra 1927 til 1950 og slik ble han æresmedlem i 1951.  Han innstiftet Fearnleys olympiske ærespris i 1952.

I 1911 hadde han giftet seg med Benedicte Rustad (1886–1976), som var datter av hoffsjef Fritz Rustad.

Referanser

Kategori:Norske skipsredere
Kategori:Norske idrettsledere
Kategori:Norske bandyspillere
Kategori:St. Olavs Orden
Kategori:Mottakere av Dannebrogordenen‎
Kategori:Vasaordenen
Kategori:Æreslegionen
Kategori:Honorære utnevnelser til Order of the British Empire
Kategori:Personer begravet på Vår Frelsers gravlund
Kategori:Personer fra Oslo
Kategori:Artikler i sjøfart-prosjektet
Kategori:IOK-medlemmer
Kategori:Fearnley (slekt)